ऑस्ट्रेलियन ओपन : तीसरे दौर में नडाल  
शीर्ष वरीयता प्राप्त स्पेन के नडाल ने 90 मिनट में कुछ ज्यादा समय में विश्व के 116वीं वरीयता प्राप्त खिलाड़ी को हरा दिया।
विश्व के नम्बर एक टेनिस खिलाड़ी राफेल नडाल मेलबर्न में चल रहे ऑस्ट्रेलियाई ओपन के तीसरे दौर में पहुंच गए हैं। नडाल ने दूसरे दौर के अपने मुकाबले में अमेरिका के रेयान स्वीटिंग को 6-2, 6-1 और 6-1 से पराजित किया।  शीर्ष वरीयता प्राप्त स्पेन के नडाल ने 90 मिनट में कुछ ज्यादा समय में विश्व के 116वीं वरीयता प्राप्त खिलाड़ी को हरा दिया। नडाल ने मंगलवार को अपना पहला मुकाबला बिना कोई सेट गंवाए जीत लिया था, जबकि दूसरे सेट में स्वीटिंग को पराजित करने में उन्हें खासी मशक्कत नहीं करनी पड़ी। नडाल ने कहा, "मैं यह नहीं जानता था कि वह कैसा खेलते हैं, लेकिन मैं उनके बारे में सुन चुका था।" उन्होंने कहा, "मैने कुछ गलतियां की, लेकिन कुल मिलाकर मैंने अच्छा मैच खेला।"